burgasdotpro/wikipedia huggingface dataset:
Nezmieriteľní

Nezmieriteľní (ang. "Unforgiven") je americký western, ktorý režíroval Clint Eastwood. Hlavné úlohy stvárnili Clint Eastwood, Gene Hackman, Morgan Freeman, Richard Harris, Jaimz Woolvett, Saul Rubinek a Frances Fisherová. Film mal premiéru v Spojených štátoch 7. augusta 1992. Dej sa odohráva na mýtickom Divokom západe. Film získal celkovo štyroch Oscarov – najlepší film, najlepšia réžia, najlepší herec vo vedľajšej úlohe a najlepší strih.
Dej.
Rok 1878, bohom opustený kraj kdesi na západe Spojených štátov. Muž vykopáva hrob. Zomrela mu žena. Bola to krásna, mladá žena, informuje text, a jej matke vraj zlomilo srdce, keď si vzala Williama Munnyho, vyhláseného vraha a pijana. Je to pravda, muž kedysi bol vrahom, ale svojej minulosti sa kvôli žene zriekol. Už desať rokov má vlastnú farmu, ale nie je to ľahké živobytie. S dvomi deťmi sa teraz musí pretĺkať sám. Ošípané v chlieve majú mor a muž potrebuje peniaze. Mohol by si zarobiť tisíc dolárov, ako tvrdí nejaký mladík, keby sa na čas vrátil k starému remeslu. Munnyho pozná z pištoľníckych legiend, a preto by išiel rád do toho s ním.
V Big Whiskey hľadajú vraha: prostitútky vypísali odmenu za likvidáciu oboch kovbojov, ktorí v opitosti brutálne zmrzačili nožom jednu ich kolegyňu, a šerif je podľa ich názoru primerane nepotrestal. Rozhodol, že musia dať majiteľovi nevestinca – zohavená prostitútka koniec koncov už nikdy nevynesie žiadne peniaze – ako odškodnenie sedem koní, potom kovboja nechá ísť. Dámy z nevestinca odškodné odmietnu, aj keď kovboj privedie jedného koňa navyše pre zmrzačenú ženu. Chcú odplatu, preto dajú dokopy všetky svoje peniaze, aby mohli zaplatiť pomstiteľa.
Muž privolí len nerád. S jeho streleckým umením to už nie je žiadna sláva, len s námahou sa vôbec dostane do sedla koňa. Zláka tiež svojho černošského partnera Neda Logana, ktorý zo starého priateľstva ešte raz zloží pušku zo steny. Zelenáč, ktorému podľa jeho zbrane hovoria Schofield Kid, je chlapec, ktorého reči sú len planým kecaním. Ako sa čoskoro ukáže, je silne krátkozraký. Toto trio, vzbudzujúce skôr súcit než strach, sa vydá na cestu ktorej účelom je zniesť zo sveta dvoch kovbojov. Nie sú však jediní, koho tento "džob" zaujíma. Kým sa trojica s kašľom a horúčkou brodí blatom, uhladený pištoľník English Bob prichádza pohodlne vlakom. Šerif Little Bill v meste nestrpí žiadnych pištoľníkov – sám je jedným z nich, lenže nosí šerifskú hviezdu. Muž zákona je bezcitný a násilnícky, je to sadista. Boba nemilosrdne zmláti a vyženie z mesta.
Prácu vykoná smutné trio a naozaj to nie je žiadny hrdinský čin. Vysliedi oboch kovbojov v ich úkryte a bezbranných mužov nemilosrdným spôsobom zastrelí. Démoni minulosti Munnyho opäť dostihli, znova sa stal zbabelým vrahom a je si toho vedomý. Film tým však nekončí. Šerif tento čin nemôže tolerovať. So svojimi pomocníkmi chytí Neda a umučí ho na smrť. Muž ho musí pomstiť. Dôjde k masakru, pri ktorom muž bez výberu postrieľa mužov z mestečka Big Whiskey. Šerif mu prorokuje: "Uvidím ťa v pekle.". Manny odpovie: "Áno" a stlačí spúšť. Potom nasadne na koňa a odíde preč.
Sex &amp; Violins

Sex &amp; Violins je debutový album švédskej techno-country skupiny Rednex. Album mal komerčný úspech, vrátane dance hitu „Cotton Eye Joe“. Album bol premenovaný na "Cotton Eye Joe (Sex &amp; Violins)" pre USA vydanie.
Zoznam najvyšších budov v Londýne

Toto je zoznam najvyšších budov v Londýne. Zoznam obsahuje budovy, ktoré sú vyššie ako 150 m. V súčasnosti je najvyššou budovou v Londýne Shard London Bridge s výškou 310 je aj najvyššou budovou v Európskej únii a druhou najvyššou v Európe. 6 londýnskych mrakodrapov sa nachádzajú v City of London, 7 v Canary Wharf, Shard London Bridge sa nachádza v Southwarku a St George Wharf Tower sa nachádza v Lambethe.
Háje (prírodná pamiatka)

Háje sú prírodná pamiatka ev. č. 1599 a európsky významná lokalita v okrese Prachatice. Nachádzajú sa v Šumavskom podhorí (Vimperská vrchovina), neďaleko obce Čkyně. Oblasť spravuje Agentúra ochrany prírody a krajiny ČR. 
Opis územia.
Predmetom ochrany sú tri ostrovčeky kryštalických vápencov s bohatou kvetenou − najmä populáciou horčeka včasného českého, ktorá je jednou z najbohatších a najstabilnejších populácií tohoto druhu nielen v Česku, ale v celom areáli výskytu. Z ďalších významných druhov sa na lokalite vyskytuje bôľhoj lekársky, vratička mesiačikovitá, devätorník veľkokvetý tmavý, borievka obyčajná, horčinka chochlatá, fialka kopcová, kruštík tmavočervený pravý, kruštík širolistý, horček horký pravý, kamienka roľná a nezábudka drobnokvetá.
Významný je aj výskyt teplomilnej entomofauny, hojne sa vyskytuje ulitník slimák stepný.
Hrádeček (prírodná pamiatka)

Hrádeček je prírodná pamiatka ev. č. 1616, ktorá sa nachádza v okrese Prachatice. Správa AOPK ČR České Budějovice. Chránený je pás pozdĺž potoka Melhutka medzi Třebanickou nádržou a Dolným hrabovským rybníkom na území obce Lhenice, v katastrálnych územiach Třebanice a Hrbov u Lhenic.
Predmetom ochrany je údolie potoka Melhutka, lokalita bledule jarnej.
Vraniště

Vraniště je prírodná pamiatka ev. č. 2175 neďaleko obce Volary v okrese Prachatice. Oblasť spravuje Správa NP a CHKO Šumava.
Predmetom ochrany sú prirodzene sa vyvíjajúce spoločenstvá na mokradiach a nimi obklopených stanovištiach na zaniknutých poľnohospodárskych pôdach.
Garudimímus

Garudimímus (lat. "Garudimimus") bol rod dinosaura z taxónu Ornithomimosauria, žijúceho v období vrchnej kriedy (asi pred 90 miliónmi rokov) na území dnešného Mongolska (súvrstvie Bayan Shireh). Jediný druh je Garudimimus brevipes.
Opis.
Garudimímus bol pravdepodobne všežravý, asi 4 m dlhý pštrosovitý dinosaurus (Ornithomimosauria). Oproti neskorším, vývojovo vyspelejším pštrosovitým dinosaurom nebol tak dobre vybavený pre rýchly beh (mal relatívne kratšie zadné končatiny a celkovo bol robustnejší). Aj svalovina nôh bola zrejme horšie vyvinutá. Nohy mali štyri hlavné prsty a jeden zakrpatený prst po strane, u neskorších zástupcov už boli len tri. Hlava bola zakončená zahnutejším rypákom, než aký nachádzame u iných zástupcov skupiny a oči boli tiež relatívne väčšie.
Predtým sa objavoval názor, že tento dinosaurus mal na hlave výrazný roh. Neskôr sa však zistilo, že išlo iba o vyčnievajúcu lebečnú kosť.
Xoom

Xoom môže odkazovať na:
Solka

Solka je miestna časť Nitrianskeho Pravna, obce vzdialenej 12 km od okresného mesta Prievidza.
Nachádza sa severnej časti Hornonitrianskej kotliny na úpätí pohoria Žiar. Cez obec preteká Jelšinský potok, ktorý je od povodne z 30. mája 1998 vyregulovaný. Severozápadným okrajom obce preteká Vyšehradný potok (Majzlanka, Ficovka), ktorý priteká do Solky od severu z Vyšehradného. Prvá písomná zmienka pochádza zo 14. storočia. V súčasnosti v obci žije cca 160 obyvateľov (122 voličov v prezidentských voľbách 2009). V strede obce stojí rímskokatolícky kostol z roku 1930.
Attert

Attert je belgická obec vo Valónskom regióne v provincii Luxembourg. 
Obyvateľstvo.
Obec má približne 5 019 obyvateľov (2010).
Mestské časti.
Od 1. januára 1977 obec Attert pozostáva z týchto častí (bývalých obcí):
Wollongong

Wollongong je mesto približne južne od Sydney. Má 198 324 obyvateľov a je 3. najväčším mestom Nového Južného Walesu.
Die Krupps

Die Krupps je nemecká EBM/industriálna rocková skupina založená v roku 1980 Jürgenom Englerom a Bernwardom Malakom v Düsseldorfe. V súčasnosti je skupina v zostave: Ralf Dörper (klávesy), Marcel Zürcher (gitara), Rüdiger Esch (basová gitara) a Oliver Röhl (bicie).
Stuck in the Middle with You

„Stuck in the Middle with You“ (niekedy známa ako „Stuck in the Middle“) je pieseň skupiny Stealers Wheel z debutového albumu "Stealers Wheel". Jej autormi sú Gerry Rafferty a Joe Egan.
Singel (s názvom „Stuck in the Middle With You“) sa umiestnil v roku 1973 na 6. mieste americkej hitparády "Billboard" Hot 100 a na 8. mieste britskej hitparády UK Singles Chart.
Pieseň sa nachádza na soundtracku "Reservoir Dogs" z roku 1992 k rovnomennému filmu režiséra Quentina Tarantina. Je použitá vo filmovej scéne, v ktorej gangster (Michael Madsen) mučí vzpierajúceho sa policajta.
Chrómmolybdénová oceľ

Chrómmolybdénová oceľ (skr. "CrMo") je druh ocele, ktorá sa zaraďuje do legovaných, nehrdzavejúcich ocelí.
Číselné označenie chrómmolybdénových ocelí podľa SAE začína dvojčíslom 41, nasledujú ďalšie dve číslice udávajúce ďalšie vlastnosti.
Použitie.
Chrómmolybdénová oceľ sa používa na špeciálne, mechanicky, chemicky a tepelne namáhané konštrukcie ako bicyklové rámy, spojky, zotrvačníky, ochranné klietky automobilov a pod.
Brnkadlo

Brnkadlo (iné názvy: plektrum, plektrón; nesprávne (po česky) "brnkátko, trsátko, trsadlo") je malý kúsok väčšinou umelej hmoty najčastejšie zaobleného trojuholníkovitého tvaru (často sa používa aj palcové brnkadlo, ktoré je podobné prsteňu). Používa sa pri hre na brnkacích strunových nástrojoch, najmä na gitare, basovej gitare či mandolíne. Hráč ho pri hre drží medzi palcom a ukazovákom a prechádza ním po strunách. Brnkadlá majú rôznu hrúbku, ktorá sa vyberá podľa štýlu hrania a nástroja. Hrúbka bežne používaných brnkadiel sa v priemere pohybuje okolo jedného milimetra. Medzi známych výrobcov patrí napr.: Dunlop USA, Fender alebo George Dennis.
Plektrum

Plektrum môže byť:
Křemžský potok

Křemžský potok je potok v Juhočeskom kraji, ľavostranný prítok Vltavy. Dĺžka toku meria . Plocha povodia je .
Priebeh toku.
Pramení na severozápadnom svahu Chlumu vo výške  n. m. pri osade Markov. Pri osade Dobročkov vteká do CHKO Blanský les, na ktorej území sa vlieva do Vltavy. Nad jeho sútokom s Vltavou sa týči skalný ostroh, na ktorom stojí zrúcanina hradu Dívčí kámen.
Vodný režim.
Priemerný prietok pri ústí činí 0,93 M³/s.
Príroda.
Na potoku bol zaznamenaný o. i. výskyt vydry riečnej ("Lutra lutra"), mihule potočnej a perlorodky riečnej…
Slnkomer

Slnkomer (iné názvy: heliograf, solarimeter) je jednoduchý prístroj, ktorý slúži na meranie dĺžky slnečného svitu, nie však intenzity žiarenia slnka. Jeho hlavnou súčasťou je sklenená guľa, pôsobiaca ako šošovka - spojka, ktorá sústreďuje lúče do jedného miesta, takže dochádza k vypáleniu stopy na mernú pásku umiestnenú za šošovkou.
Opis princípu.
Prístroj nemá v sebe hodinový strojček, nepotrebuje ho. Čas sa odčítava pri pohybe Zeme okolo jej osi (24 hodín).
Prístroj má tri nastavovacie skrutky a vodováhu, na urovnanie do vodorovnej polohy. Umiestňuje sa na 1 meter vysoký murovaný podstavec, otvorenou stranou misky k južnej svetovej strane.
Meranie.
Výmena meracej pásky prebieha každý deň o 7:00 hodín ráno. Dĺžka slnečného svitu pre určitú lokalitu je zaznamenávaná v meteorologických atlasoch.
Výtlk

Výtlk je narušenie povrchu vozovky. Výtlky sa tvoria už pri nepatrných zmenách na povrchu vozovky. Pokiaľ nie sú včas opravené, stávajú sa príčinou vzniku väčších trhlín zasahujúcich do hlbších vrstiev vozovky.
Postup poškodenia.
Pri otvorenom povrchu vozovky v zimnom období vniká voda do trhlín v obrusnej vrstve vozovky. Počas mrazov dochádza k rýchlemu poškodeniu, degradácii poškodeného miesta a je tak vytvorený základ pre výtlk nielen v obrusných vrstvách, ale následne v ložných a konštrukčných vrstvách vozovky. Stav poškodeného miesta sa zhoršuje v súvislosti s dopravnou záťažou, ktorá spôsobuje drolenie hrany výtlku a tým jeho ďalšiemu rozširovaniu.
Oprava výtlkov.
Oprava výtlkov počas zimného obdobia sa vykonáva predovšetkým z dôvodu zaistenia bezpečnosti premávky a často v nepriaznivých klimatických podmienkach. Po ukončení zimy sa pri likvidácii škôd využívajú technológie, ktoré umožňujú opravu za účelom predĺženia životnosti vozovky. V súčasnosti je možné kvalitne opravovať trhliny v obrusnej vrstve a obnovovať celistvosť povrchu vozovky použitím náterov, mikrokobercov alebo frézovaním obrusnej vrstvy. Údržba by mala zaistiť aby bol povrch vozovky celistvý a uzavretý. Každé zanedbanie údržby povrchu vozoviek sa vráti po ďalšej zime, kedy na otvorenom povrchu s trhlinami vzniknú nové výtlky.
In the Army Now (album)

In the Army Now je sedemnásty štúdiový album anglickej rockovej skupiny Status Quo vydaný v auguste 1986.
Výkonný riaditeľ

Výkonný riaditeľ je zaužívaný slovenský preklad anglosaského termínu "executive director", menej často aj termínu "managing director". 
"Executive director" znamená:
"Маnaging director" znamená generálny riaditeľ.
Executive director.
Výraz "executive director" sa používa najmä na odlíšenie od "non-executive director" a v severnej Amerike (ale podobne už aj na Slovensku) - popri termínoch "executive secretary, CEO, president" - aj niekedy na označenie vedúcich zamestnancov napríklad aj v neziskových organizáciách a podobne. 
Úlohou "executive director"-a v prvom význame (ďalej len "výkonný riaditeľ") je navrhovať, vyvíjať a implementovať strategické plány spôsobom šetriacim náklady a čas. Výkonný riaditeľ je zodpovedný aj za dennú prevádzku spoločnosti, vrátane riadenia výborov, zamestnancov, vyvíjania podnikateľských zámerov v spolupráci so správnou radou. 
Výkonný riaditeľ je členom správnej rady (Board of Directors). Výkonný riaditeľ podlieha predsedovi správnej rady. Správna rada môže ponúknuť podnety a nápady, ako zlepšiť organizáciu, ale až výkonný riaditeľ rozhodne, či a ako sa myšlienky realizujú. 
Výkonný riaditeľ je zodpovedný za vedenie organizácie a často popri práci kancelárskeho typu plní aj motivačnú úlohu a rozvíja podnikovú kultúru. Teda jeho úlohou je aj motivovať svojich podriadených, zamestnancov k lepšiemu výkonu. 
Ako názov napovedá, výkonný riaditeľ potrebuje byť informovaný o všetkom, čo sa deje v organizácii. Teda má mať prehľad o zamestnancoch, rozpočte, majetku spoločnosti a všetkých ostatných zdrojov spoločnosti, aby podporil čo najlepšie využitie a zvýšenie ziskovosti organizácie a jej profilu.
Blaha

Blaha môže byť:
Mike Starr

Michael Christopher "Mike" Starr (* 4. apríl 1966, Honolulu, Havaj, USA – † 8. marec 2011, Salt Lake City, Utah, USA) bol americký hudobník, najviac známy ako basgitarista skupiny Alice in Chains, s ktorou hral od jej založenia v roku 1987 až do roku 1993.
Smrť.
Dňa 8. marca 2011 bol Mike Starr nájdený mŕtvy v Salt Lake City. Žiadne presnejšie okolnosti ohľadne jeho smrti nie sú doposiaľ známe.
Zoznam chránených území v okrese Klatovy

Toto je zoznam chránených území v okrese Klatovy aktuálny k júlu roku 2020, v ktorom sú uvedené chránené územia v oblasti okresu Klatovy.
Digitálna stratégia

Digitálna stratégia definuje kroky a činnosti, pomocou ktorých spájate očakávania vašich zákazníkov s vašimi obchodnými a marketingovými cieľmi, ktoré plánujete realizovať v online prostredí. Zahŕňa komplex aktivít, počínajúc tvorbou webového portálu, online marketingom, optimalizáciou pre vyhľadávače, či marketingom v komunitných sieťach. 
VHODNE ZVOLENOU DIGITÁLNOU STRATÉGIOU DOSIAHNETE
Prehľad.
Početné prístupy k vedeniu digitálnej stratégie:
1. identifikácia kľúčových príležitostí a / alebo problémy v podnikaní, kde on-line majetok môže byť riešením;
2. identifikácia neuspokojených potrieb a cieľov zákazníka, ktorý najviac zosúladiť s tými kľúčovými obchodnými príležitosťami a / alebo problémy; 
3. rozvíjať víziu, ako on-line aktív bude splnenie týchto podnikov a potrieb zákazníka, ciele, príležitosti a výzvy, 
4. priorít súbor online iniciatív, ktoré môžu priniesť na túto víziu.
Rozhovory zúčastnených strán.
Zahŕňa individuálne rozhovory, skupinové rozhovory a workshopy s spoločnosti senior management, marketing a predaj, prevádzku a servis zainteresovanými stranami s cieľom pochopiť obchodnú stratégiu, výzvy a príležitosti, produkty, organizácie, procesy, dodávateľského reťazca a predajcovia, distribútorov, zákazníkov a konkurenčné prostredie. 
Konkurenčná analýza.
Zahŕňa hodnotenie spoločnosti hlavných konkurentov a potenciálnych náhrad s cieľom porozumieť spoločnosti silných a slabých stránok vo vzťahu k ich konkurentom a potenciálnych náhrad. Kým tento často zahŕňa kroky nájdené v tradičnej marketing analýze hospodárskej súťaže, ako sú produkty, ceny, atď.
Konkurenčný analýza pre digitálne stratégia zahŕňa dve jedinečné položky: 
Funkcia / Funkcia analýzy.
Hodnotenie vlastností a funkcií poskytovaných spoločnosti on-line majetku, v porovnaní s tými jeho konkurentov a potenciálnych náhrad.
Stará Úhlava

Stará Úhlava je prírodná pamiatka ev. č. 1076 neďaleko obce Švihov v okrese Klatovy. Oblasť spravuje Agentúra ochrany prírody a krajiny ČR.
Predmetom ochrany je významný geomorfologický a krajinný prvok s výskytom chránených druhov rastlín.
Academy Award za najlepší mužský herecký výkon v hlavnej úlohe

Academy Award za najlepší mužský herecký výkon v hlavnej úlohe je jedna z cien, ktorú každoročne udeľuje americká Akadémia filmových umení a vied za najlepšie filmové počiny roku.
Dejiny.
Historicky prvým držiteľom zlatej sošky za najlepší mužský herecký výkon sa za sezónu 1927/1928 stal Emil Jannings za výkon vo filmoch The Last Command (1928) a The Way of All Flesh (1927). Cenu si prevzal v roku 1929, spolu s ďalšími trinástimi víťazmi, na bankete k prvému výročiu založenia Akadémie filmového umenia a vied. Od tej doby udelila Akadémia v tejto kategórii celkovo 81 cien, a to 73 rôznym hercom. Až do roku 1936 boli nominovaní a oceňovaní všetci herci bez ohľadu na to, či išlo o hlavnú alebo vedľajšiu úlohu. Od roku 1937 sú výkony vo vedľajších úlohách oceňované samostatne. Zatiaľ posledným držiteľom zlatej sošky v tejto kategórii sa stal Colin Firth, ktorý bol ocenený za svoj výkon vo filme Kráľova reč ("The King’s Speech", 2010).
Nachodka

Nachodka môže byť:
Manažér predajne

Manažér predajne alebo vedúci predajne alebo riaditeľ predajne () je osoba zodpovedná za bežnú prevádzku (manažment) maloobchodnej predajne. Všetci zamestnanci predajne sú mu podriadení a manažér je podriadený svojmu vyššiemu nadriadenému - oblastnému manažérovi alebo generálnemu riaditeľovi.
Rozdelenie zodpovednosti.
Manažér predajne môže mať niekoľko podriadených, ktorí majú zodpovednosť riadiacej úrovne. Títo zamestnanci sa môžu nazývať zástupca manažéra/vedúceho/riaditeľa, vedúci oddelenia, dohľad a podobne. Manažér predajne má celkovú zodpovednosť za všetky každodenné činnosti v predajni. Manažérstvo a riadenie zamestnancov aj plánovanie sú dôležité body manažéra predajne.
Zamestnávanie, školenie a rozvoj.
Manažér predajne je zodpovedný za zamestnávanie, školenie a v niektorých prípadoch aj vývoj zamestnancov. Manažér musí zabezpečiť dostatočnú úroveň personálneho obsadenia na účinnú prevádzku predajne a zabezpečiť, aby zamestnanci dostali školenie potrebné pri ich pracovných povinnostiach.
Velký kámen (okres Klatovy)

Velký kámen je prírodná pamiatka ev. č. 499 v okrese Klatovy. Nachádza sa na západne orientovanom svahu vrchu V Kopaninách, východne od obce Bližanovy. Je súčasťou prírodného parku Plánický hřeben.
Predmetom ochrany je členitý skalný útvar, dlhý asi 60 a široký približne so zvyškami prirodzených bučín.
Store manager

Store manager môže byť:
Bid management

Bid management (príslušný manažér sa volá bid manager) môže byť:
Cyklotýmia

Cyklotýmia je duševná porucha, porucha afektu, charakteristická perzistujúcou nestabilitou nálady zahŕňajúcu početné periódy depresie a miernej rozjarenosti, z ktorých žiadna nie je dostatočne hlboká, alebo netrvá dostatočne dlho, aby oprávňovala na diagnózu bipolárnej afektívnej poruchy.
Kurt Russell

Kurt Vogel Russell (* 17. marec 1951, Springfield, Massachusetts, USA) je americký televízny a filmový herec. Jeho prvá herecká rola v televíznych seriáloch bola ešte v čase, keď bol dieťa, vrátane hlavnej úlohe vo westernovom seriáli "Cesty Jaimieho McPheetersa" (1963-1964). V roku 1970 podpísal zmluvu na 10 rokov s Walt Disney Company, kde sa stal, podľa Roberta Osborna "vrcholnou štúdiovou hviezdou 70-tych rokov". V roku 1979 bol Russell nominovaný na cenu Emmy za televízny film "Elvis".
V roku 1984 bol nominovaný na Zlatý glóbus za najlepší herecký výkon vo vedľajšej úlohe vo filme "Silkwood" z roku 1983. Russell bol obsadený do niekoľkých filmov režiséra Johna Carpentera, vrátane rolí anti-hrdinu ako je bývalý herecký hrdina, ktorý sa zmenil na zlodeja Snakea Plisskena vo futuristickom akčnom filme "Útek z New Yorku", hororovom filme "Vec" (1982) a v kung-fu akčnom/komediálnom filme "Veľké problémy v malej Číne". Oba filmy, "Útek z New Yorku" a "Veľké problémy v malej Číne" sa odvtedy stali kultovými filmami.
V roku 1994 hral hlavnú úlohu vo vojenskom/science fiction filme "Hviezdna brána". V roku 2004 za rolu amerického hokejového trénera Herba Brooksa vo filme "Hokejový zázrak" získal chválu od kritikov. V roku 2006 sa objavil v katastrofickom trileri "Poseidon", a v roku 2007 vo filme režiséra Quentina Tarantina, "Grindhouse".
Kontrolór

Kontrolór môže byť:
Podnikový školiteľ

Podnikový školiteľ (iné názvy: firemný/korporátny školiteľ, podnikový/firemný cvičiteľ/inštruktor/lektor, nevhodne podnikový/firemný/korporátny tréner; ) je funkcia v podniku - osoba venujúca sa podnikovému výcviku.
Cieľom je prispieť k zlepšeniu mäkkých zručností (soft skills) alebo "ľudských zručností" zamestnancov v podniku. Termín je všeobecný a môže sa použiť na takmer všetky zručnosti, či technické, fyzické alebo iné, ale najčastejšie sa používa vo vzťahu k mäkkým zručnostiam, ako napr. dobré vychádzanie s ostatnými, efektívna komunikácia, motivácia, vedenie, riadenie atď. Podnikových školiteľov nemajú len podniky, ale napr. aj neziskové organizácie.
Efektívny podnik alebo iná organizácia funguje ako systém. Nedostatok vyššie uvedených vedomostí a zručností, vrátane budovania tímu, efektívneho rokovania a sily charakteru, môžu narušiť fungovanie organizácie ako účinného systému, a tak môže organizácii a jej členom brániť pri dosahovaní jej cieľov. Efektívny podnikový školiteľ môže tieto prekážky odstrániť.
Na efektívnu podporu tímu sa musí podnikový školiteľ zaoberať aj záležitosťami podniku, ktorý podporuje. Inými slovami, školitelia nesmú pracovať v bubline – tzn. byť oddelení od reality, ktorej čelia ich klienti.
Eddie Cibrian

Eddie Cibrian (* 16. jún 1973, Burbank, Kalifornia, USA) je americký herec.
Od detských rokov sa venoval športu, až kým jeho možnú perspektívnu kariéru neprerušilo zranenie. Svojim vyšportovaným telom však zaujal režisérov reklám. Už v 12-tich rokoch sa prezentoval v reklame na Coca-Colu.
&lt;br&gt;Účinkoval v seriáloch a filmoch ako:
V roku 2005 sa objavil vo filme "Jaskyňa", kde stvárnil postavu Tylera, jedného z profesionálnych prieskumníkov, ktorí vedú tým najlepších svetových jaskynných potápačov a neustále vyhľadávajú nové a nové dobrodružstvá. V tom istom roku dostal hlavnú rolu v sci-fi seriáli "Invázia", kde sa stvárnil obetavého strážcu amerického národného parku Russella Varona.
Radový motor

Radový motor je:
Radový motor (v širšom zmysle)

Radový motor (v širšom zmysle) je skupina konštrukcií viacvalcových piestových spaľovacích motorov s valcami v jednom rade alebo viacerých radoch, pričom osové roviny valcov jednotlivých radov sú rovnobežné s osou kľukového hriadeľa, alebo ňou prechádzajú.. 
Veľmi často sa označenie radový motor používa pre jeho najbežnejšie vyhotovenie - jednoradový jednopiestový motor.
Rozdelenie.
Podľa počtu radov valcov sa radové motory ďalej rozdeľujú a označujú nasledovne:
Americká zahrada

Americká zahrada je národná prírodná pamiatka ev. č. 2, nachádza sa asi juhozápadne od obce Chudenice v lesnom komplexe pod rozhľadňou Bolfánek, neďaleko zámku v okrese Klatovy. 
Opis územia.
V roku 1828 záhradu založil ako škôlku okrasných drevín gróf Evžen Černín pre zásobovanie parku, ktorý postupne budoval pri neďalekom zámku Lázeň. Neskôr, celkom v súlade so snahami vtedajších majiteľov panstva mať veľké zbierky drevín, zmenil aj Černín svoj pôvodný úmysel a dal premeniť škôlku na arborétum, na trvalú zbierku drevín. Už od r. 1844 nesie názov Americká zahrada, pretože v prvých rokoch po založení mali prevahu dreviny pochádzajúce zo Severnej Ameriky. Správa AOPK Plzeň. Výmera záhrady je . Leží vo výške 506 – . 
V roku 1969 záhradu vyhlásilo Ministerstvo kultúry Českej republiky ako chránené územie s platnosťou vyhlášky od 17. decembra 1970. Predmetom vyhlásenia je dendrologické arborétum s viacej než 200 druhmi drevín predovšetkým severoamerického, európskeho a ázijského pôvodu.. K európskym unikátom patrí stromový exemplár drieňa kvetnatého ("Cornus florida"). Jeden z najzaujímavejších exemplárov je predovšetkým "Pseudotsuga menziesii", prvýkrát vysadený v roku 1827, tiež nazývaný ako douglaska. Jej pozoruhodnosťou je vek, ide o jednu z troch najstarších douglasiek na európskej pevnine. Ďalšou vzácnosťou sú dve borievky virgínske.
Bejkovna

Bejkovna je prírodná pamiatka ev. č. 1319, nachádza sa v okrese Klatovy juhozápadne od obce Petrovice u Měčína. Pamiatka leží na ľavej strane pri ceste z Petrovíc do obce Ostřetice približne 200 metrov od cesty. Správa AOPK ČR Plzeň.
Predmetom ochrany sú opustené pastviny, rašelinisko a pramenisko s bohatou kvetenou. Nachádzajú sa tu miznúce mokraďové rastlinné druhy napr. orchidea kruštík močiarny ("Epipactis palustris").
GB

GB môže byť skratka výrazu:
Gb môže byť skratka výrazu:
Asistent manažéra

Asistent manažéra () je zamestnanec organizácie s manažérskou autoritou. Príklady tohto postoja možno nájsť v maloobchode a ďalších podnikoch poskytujúcich služby, kde je potrebné mať viac ako jedného riaditeľa na každodenné riadenie prevádzky.
Bílá Strž

Bílá Strž je národná prírodná rezervácia ev. č. 554 neďaleko obce Hamry v okrese Klatovy. Oblasť spravuje Správa NP a CHKO Šumava.
Predmetom ochrany je hlboko vrezané skalnaté údolie Bílého potoka s početnými stupňami, perejami a vodopádom, vrátane prirodzených lesných porastov tvorených najmä kvetnatými bučinami, horskými acidofilnými bučinami a azonálnymi smrečinami, typmi prírodných stanovísk a druhmi, pre ktoré bola iným právnym predpisom vyhlásená EVL Šumava a ktoré sa nachádzajú na území NPR.
Projektový manažér

Projektový manažér () je odborník v oblasti projektového manažmentu. 
Projektoví manažéri môžu mať zodpovednosť za plánovanie, realizáciu a ukončenie každého projektu. Projekty sa obvykle týkajú stavebníctva, architektúry, počítačových sietí, telekomunikácií alebo vývoja softvéru.
Témy projektového manažéra.
Projektové riadenie.
Manažér sa často zúčastňuje aktivít, ktoré produkujú konečný výsledok a tým sa snaží zachovať pokrok, vzájomné interakcie a úlohy jednotlivých strán tak, že znižuje riziko celkového zlyhania, maximalizuje výhody a obmedzuje náklady.
Produkty a služby.
Projektový manažér dohliada na produkciu každého typu výrobku alebo služieb ako sú: lieky, pozemné stavby, dopravné prostriedky, elektronika, počítačový softvér a finančné služby.
Projektové tímy.
Pri nábore a budovaní efektívneho tímu, musí brať správca do úvahy nielen technické zručnosti každého človeka, ale tiež kľúčové úlohy a chémiu medzi pracovníkmi.
Malý bradáč

Malý bradáč je jedným z troch plemien bradáčov. Je uznaný v FCI v sekcii 2. pinče a bradáče pod číslom 183. 
V súčasnosti sú psi tohto plemena využívané ako spoločníci, ktorí sa hravo a aktívne prejavujú až do vysokého veku. Štandardná dĺžka života psa je 14 rokov. 
Vzhľad.
Uznané sú štyri sfarbenia srsti:
Černé a Čertovo jezero

Černé a Čertovo jezero je národná prírodná rezervácia na Šumave na katastrálnych územiach Alžbětín a Hojsova Stráž, vyhlásená 11. novembra 2010 vyhláškou č. 326/2010 Zb . s účinnosťou od 15. decembra 2010. Zahŕňa Černé jezero a Čertovo jezero a oblasť medzi nimi (Jezerní hora, Jezerní stěna, Václavák), na západe zasahuje až ku štátnej hranici; hranica NPR je definovaná uzatvoreným geometrickým obrazcom s priamymi stranami, ktorého 160 vrcholov je v prílohe 1 vyhlášky určených súradnicami S-JTSK, príloha 2 obsahuje informatívnu mapku. Predmetom ochrany sú prirodzené lesné spoločenstvá niekoľkých typov, vzácne a ohrozené druhy rastlín a živočíchov, najmä vodná bylina šidlatka jazerná, a ich biotop, a typy prírodných stanovísk a biologické druhy, kvôli ktorým bola vyhlásená Európsky významná lokalita Šumava. 
Rovnomenná národná prírodná rezervácia tu bola vyhlásená už od roku 1933, rozloha bola .
Jeremy Fears

Jeremy Fears, plným menom Jeremy Vann Fears (* 22. september 1985, Joliet, Illinois, USA) je americký basketbalista. Hrá na pozícii rozohrávača, pripadne krídla; od roku 2008 v Európe (Rakúsko, Maďarsko, Slovensko, Poľsko).
Bratia Karamazovovci

Bratia Karamazovovci () je štvorzväzkový román F.M. Dostojevského vydaný vo forme 12 kníh. Pôvodne vychádzal postupne v časopise Ruský vestník. Autor román napísal v priebehu 2 rokov a dokončil ho koncom roku 1880. Je to jeho posledné dielo, autor zomrel 4 mesiace po jeho vydaní.
Román sa dotýka hlbokých otázok o Bohu, slobode a mravnosti. Inšpirovaný bol pôvodne skutočnou udalosťou. Medzi mnohými postavami v ňom, je osem z nich označných (v rôznych kontextoch) za „jurodivých“.
Dej.
Hlavnými postavami sú despotický statkár Fiodor Pavlovič Karamazov a jeho synovia citovo zraniteľný Dmitrij (Miťa), racionalista Ivan a náboženský hĺbavec Aľoša, ktorí otca nenávidia. Jeho štvrtým synom so slúžkou Jelizavetou je nemanželský Smerďakov, ktorý v rodine žije ako sluha. Smerďakov zavraždí svojho otca, no za vraždu je však zatknutý impulzívny Miťa. Ten je nakoniec odsúdený na život vo vyhnanstve na Sibíri. Smerďakov sa neskôr prizná Ivanovi, no neskôr spácha samovraždu. Ivan však neskôr duševne ochorie a pred súdom sa mu nepodarí očistiť Miťove meno. Aľoša po smrti svojho duchovného učiteľa Zosima odíde z kláštora.
Autor v diele reagoval na problémy, s ktorými sa stretával po celý život, konfrontoval západné a ruské myslenie. Pokúsil sa o zodpovedanie existencionálnych otázok človeka. Ruská dráma v diele prerastá do všeľudskej drámy.
Športovec roka 2010 (Slovensko)

Športovec roka 2010 bol 18. ročník ankety o najlepšieho športovca Slovenska.
Zákonodarca

Zákonodarca je buď zákonodarný orgán, alebo jednotlivá osoba, ktorá má právo vytvárať zákony, najmä člen zákonodarného orgánu.
Zákonodarcovia sú obyčajne politici. Zákonodarné orgány môžu byť nadnárodné (napr. Valné zhromaždenie OSN, Európsky parlament), štátne (napríklad Národná rada Slovenskej republiky), regionálne (napríklad škótsky parlament ) alebo miestne. 
Politická teória o rozdelení moci vyžaduje, aby zákonodarcovia boli osoby odlišné od členov exekutívy alebo súdnej moci. Niektoré politické systémy túto zásadu dodržiavajú, iní nie. V Spojenom kráľovstve je napríklad výkonná moc tvorená takmer výlučne zo zákonodarcov (členov parlamentu), hoci súdnictvo je väčšinou nezávislé.
Ursula Burnsová

Ursula M. Burnsová (* 20. september 1958) je predsedníčka predstavenstva a generálna riaditeľka spoločnosti Xerox. Je prvou Afroameričankou, ktorá je výkonnou riaditeľkou (CEO) nachádzajúcou sa v spoločenskom rebríčku Fortune 500. Je tiež prvou ženou, ktorá uspela v tomto rebríčku. V roku 2009 ju magazín "Forbes" označil za štrnástu najmocnejšiu ženu na svete.
Vydala sa za Lloyda Beana, ktorý tiež pracoval v spoločnosti Xerox. Pochádza z Rochesteru, New York. Má dcéru Melissu (1993) a nevlastného syna Malcolma (1989), ktorý študuje na Massachusettskom technologickom inštitúte.
Survivor

Survivor je americká rocková skupina, ktorá vznikla v Chicagu v roku 1978. Skupina je najviac známa pre ich hitový singel „Eye of the Tiger“, ktorý bol ústrednou melódiou filmu "Rocky III" (v USA sa udržal 6 týždňov na 1. mieste).
Australian Pink Floyd Show

The Australian Pink Floyd Show (skrátene TAPFS) je hudobná skupina založená na počesť britskej skupiny Pink Floyd. Skupina vznikla v roku 1988 v austrálskom meste Adelaide. Počas svojich vystúpení sa s pomocou laserov, svetiel a rôznych efektov a pomôcok snažia verne napodobniť vzhľad, zvuk a celkovú atmosféru koncertov originálnej skupiny Pink Floyd.
Členovia skupiny.
Počas existencie skupiny sa v nej vystriedalo niekoľko hudobníkov:
Žežulka

Žežulka je prírodná rezervácia ev. č. 3387 neďaleko obce Hartmanice v okrese Klatovy. Chránené územie sa rozkladá západne od Hartmanic, kde zaujíma asi 3 km úsek údolia potoka Volšovka. Oblasť spravuje Správa NP a CHKO Šumava.
Dôvodom ochrany je zachovanie horských jelšín s jelšou sivou v nive Pstružného potoka, samovoľne sa vyvíjajúce drevinné spoločenstvá.
Udanoceratops

Udanoceratops bol rod malého rohatého dinosaura, ktorý žil v období vrchnej kriedy (asi pred 80 miliónmi rokov) na území dnešného Mongolska (súvrstvie Bayan Mandahu).
Objav a druhy.
Tento dinosaurus bol opísaný ruským paleontológom Sergejom Kurzanovom v roku 1992 na základe mohutnej lebky o dĺžke 60 cm. Charakteristická je najmä mohutná spodná čeľusť, ktorá je pomerne robustnejšia ako u iných ceratopsov. Lebka je viacmenej hladká a nemá výrazné rohy, alebo iné výrastky. Celý dinosaurus bol dlhý okolo 4 m a robustne stavaný. Typový a tiež jediný známy druh je Udanoceratops tschizhovi.
Klasifikácia.
Udanoceratops patrí medzi ceratopsy, skupinu bylinožravých dinosaurov s papagájovitými zobákmi. Žili v Severnej Amerike a Ázii počas obdobia kriedy. Je považovaný za jediného dnes známeho ázijského predstaviteľa čeľade Leptoceratopsidae, do ktorej je zaradený vrátane rodov Leptoceratops, Montanoceratops a Prenoceratops zo Severnej Ameriky.
Potrava.
Rovnako ako všetky ceratopsy, aj Udanoceratops bol bylinožravec. Kŕmil sa pravdepodobne cykasmi, papradinami a ihličnanmi, ktoré v období kriedy prevládali.
Coahuilaceratops

Coahuilaceratops je vyhynutý rod rohatého dinosaura, ktorý žil v období vrchnej kriedy (stupeň kampán, asi pred 72 miliónmi rokov) na území dnešného Mexika. Jeho jediným druhom je Coahuilaceratops magnacuerna.
Opis.
Išlo o mohutného štvornohého bylinožravca s masívnou hlavou a veľmi dlhými rohmi. Práve nadočnicové rohy sú veľmi nápadné a hoci sa nezachovali celé, svedčia o tom, že rod Coahuilaceratops mohol byť v tomto smere rekordérom. Rohy v kompletnom stave totiž mohli merať až okolo 120 centimetrov. Celý dinosaurus pravdepodobne dosahoval dĺžku 7 metrov (lebka merala na dĺžku asi 1,8 metra), výšku v pleciach asi 2 metre a vážil okolo 4 až 5 ton.
Zoznam kráľov starovekej Macedónie

Toto je zoznam kráľov starovekej Macedónie.
Macedónia sa rozkladala na území, v súčasnosti rozdelenom na niekoľko častí. Je to dnešný okres severného Grécka Makedónia, Severné Macedónsko, Albánsko, južná časť Bulharska, a grécka a turecká Trácia. V staroveku bolo toto územie obývané starovekými Macedóncami. Počas 4. storočia pred Kr., za vlády Filipa II., dosiahla Macedónia dominantného postavenia medzi gréckymi mestskými štátmi v Korintskom spolku. Filipov syn Alexander Veľký dobyl Perzskú ríšu, Egypt a ďalšie rozsiahle oblasti. Časom Macedónia stratila moc nad väčšinou svojho veľkého územia a nakoniec jej ostala vláda len nad Gréckom. Porazila ju až Rímska republika v macedónskych vojnách (215 – 148 pred Kr.).
Zoznam.
Záver.
Po Perseovej porážke v bitke pri Pydne v roku 167 pred Kr. bolo Macedónske kráľovstvo rozdelené na štyri republiky pod rímskou ochranou. V roku 150 pred Kr. sa muž menom Andriskos vyhlásil za Perseovho syna a tak deklaroval aj nárok na macedónsky kráľovský trón ako Filip VI. To viedlo k štvrtej macedónskej vojne, v ktorej bol Andriskos Rímom porazený a Macedónia bola v roku 148 pred Kr. anektovaná ako rímska provincia.
Bělč

Bělč je prírodná rezervácia vyhlásená 12. apríla 1955.
Nachádza sa na katastrálnom území Malechova, ktorý je súčasťou obce Dolany v okrese Klatovy, západne od mesta Švihov.
Rezervácia zahŕňa časť silicitového vrchu Běleč východne od jeho najvyššieho bodu, ktorý leží v nadmorskej výške 712 metrov. Západný okraj rezervácie zasahuje skoro k vrcholu kopca (maximálna nadmorská výška 690 metrov). Takmer celé chránené územie pokrýva les, je možné charakterizovať ho ako kvetnatú bučinu, vek bukového porastu dosahuje až 200 rokov. Medzi drevinami dominuje buk lesný, rastie tu i javor mliečny, javor horský, dub zimný, jedľa biela a ďalšie druhy. V bylinnom poschodí sú zastúpené predovšetkým rastliny kyslých biotopov. Rezervácia je tiež domovom radu živočíchov, hniezdi tu napríklad bocian čierny a jastrab krahulec.
Nebezpečenstvo pre rezerváciu predstavuje najmä vysádzanie nepôvodných drevín, možnosť premnoženia muflónov, ktorí sú tu vysadzovaní, rozširovanie lomu Krušec, ktorý tesne susedí s chráneným územím, a ďalšie nevhodné vplyvy okolia.
Rezervácia Bělč leží na území európsky významnej lokality Švihovské hvozdy. Najbližšou susednou prírodnou rezerváciou je Bělyšov, ktorý je vzdialený asi juhozápadným smerom.
Volvo Trucks

Volvo Trucks, registrované ako Volvo Lastvagnar Aktiebolag (ang. "Volvo Trucks" alebo "Volvo Truck Corporation") je švédsky výrobca nákladných automobilov, ktorý patrí do koncernu Volvo Group. Spoločnosť je druhou najväčšou svetovou automobilkou vyrábajúcou ťažké nákladné automobily. Firma vznikla v roku 1927 a v roku 2006 Volvo Trucks zamestnávalo približne 35 000 zamestnancov po celom svete. Sídlom spoločnosti je vo švédskom meste Göteborg, pričom výrobné závody nákladných automobilov značky Volvo sú v ďalších 17 krajinách. V roku 2005 bolo vyrobených celkom 103 696 automobilov.
Súčasťou Volvo Group sú aj ďalšie značky vyrábajúce nákladné automobily ako Renault Trucks, Mack Trucks a UD Trucks.
Dejiny.
Pri vzniku firmy Volvo v roku 1927 bol prvý nákladný automobil, rad LV 1 najprv na konštrukčných plánoch, ale už v roku 1928 bol predstavený verejnosti. Tento model mal úspech a už v prvom roku sa predalo 500 kusov. Bol vybavený dvojlitrovým štvorvalcovým motorom s výkonom 28 koní (21 kW).
Volvo Trucks vo svete.
Kabíny automobilov Volvo sa montujú v severošvédskom meste Umeå, zatiaľčo motory sa vyrábajú v Skövde v strednom Švédsku. Hlavné sídlo spoločnosti je v Göteborgu, ďalšie montážne závody sú v Belgicku, USA, Brazílii, Južnej Afrike, Austrálii, Číne, Indii a Rusku, čo z nej robí globálneho výrobcu. Hlavný centrálny sklad a distribúcia náhradných dielov a výrobných dielov je v meste Gent v Belgicku. Predaj nových automobilov je rozdelený na 3 divízie - Európa, Severná Amerika a ostatní.
Pletivo

Pletivo môže byť:
Radový motor (v užšom zmysle)

Radový motor (v užšom zmysle) alebo jednoradový jednopiestový motor (normovaný názov) je piestový spaľovací motor s jedným kľukovým hriadeľom a valcami v jednom rade. Osi valcov ležia s osou kľukového hriadeľa v jednej rovine a sú na ňu kolmé. 
Rozdelenie.
Podľa polohy sa radové motory ďalej rozdeľujú a označujú nasledovne:
Radové motory sa ďalej označujú podľa počtu valcov. Bežné typy radových motorov sú:
Jednoradový motor

Jednoradový motor je radový piestový spaľovací motor s valcami v jednom rade.. 
Do skupiny jednoradových motorov patria:
Stillborn

„Stillborn“ je pieseň skupiny Black Label Society zo štvrtého štúdiového albumu "The Blessed Hellride". Vokály v pozadí naspieval Ozzy Osbourne, videoklip režíroval Rob Zombie.
Pieseň sa nachádza aj na soundtracku k hudobnej videohre Guitar Hero World Tour.
Vanves (mesto)

Vanves je mesto v juhovýchodnej časti metropolitnej oblasti Paríža vo francúzskom departemente Hauts-de-Seine a regióne Île-de-France. Má 25 000 obyvateľov.
Poloha.
Obec má rozlohu . Najvyšší bod je položený a najnižší bod 
Obyvateľstvo.
Počet obyvateľov obce je ().
Nasledujúci graf zobrazuje vývoj počtu obyvateľov v obci.
Externé odkazy.
Oficiálna stránka
Rosny-sous-Bois

Rosny-sous-Bois je francúzske mesto v severovýchodnej časti metropolitnej oblasti Paríža v departemente Seine-Saint-Denis, v regióne Île-de-France. Má asi 40 000 obyvateľov. Od centra Paríža je vzdialené 10,1 km. 
V Rosny-sous-Bois sídli Národné centrum cestných informácií francúzskej polície.
Vývoj počtu obyvateľov.
"Počet obyvateľov"
Doprava.
Rosny-sous-Bois leží v dosahu dvoch staníc RER: "Rosny – Bois-Perrier" a "Rosny-sous-Bois".
Externé odkazy.
Oficiálna stránka
Neuilly-sur-Marne

Neuilly-sur-Marne je francúzske mesto vo východnej časti metropolitnej oblasti Paríža v departemente Seine-Saint-Denis, v regióne Île-de-France. Od centra Paríža je vzdialené 15 kilometrov.
Geografia.
Leží na pravom brehu rieky Marny. Susedné obce: Villemomble, Gagny, Gournay-sur-Marne, Noisy-le-Grand a Neuilly-Plaisance.
Mestom prechádza národná cesta číslo 34.
Dejiny.
Prvá písomná zmienka o sídle pochádza z roku 998 v dokumente francúzskeho kráľa Róberta II.
Vývoj počtu obyvateľov.
"Počet obyvateľov"
Doprava.
Neuilly-sur-Marne je dostupné linkou RER A a autobusmi RATP číslo 113, 114, 127, 203/214 a 303.
Externé odkazy.
Oficiálna stránka
Bělyšov

Bělyšov je prírodná rezervácia ev. č. 12 neďaleko obce Chudenice v okrese Klatovy. Oblasť spravuje Agentúra ochrany prírody a krajiny ČR.
Predmetom ochrany je starý dubový porast s lipou, javorom, borovicou a bukom.
Pučanka

Pučanka je prírodná rezervácia ev. č. 349 neďaleko obce Hejná v okrese Klatovy. Oblasť spravuje Agentúra ochrany prírody a krajiny ČR.
Predmetom ochrany je vzácna flóra na kryštalickom vápenci. Medzi najcennejšie spoločenstvá patrí komplex dochovaných vápnomilných bučín tvoriacich jadro rezervácie.
Onen Svět (prírodná rezervácia)

Onen Svět je prírodná rezervácia ev. č. 2293 neďaleko obce Čachrov v okrese Klatovy. Oblasť spravuje Správa NP a CHKO Šumava.
Dôvodom ochrany je zachovanie samovoľne vzniknutých rastlinných spoločenstiev, umožnenie vývoja ostatnej drevinnej vegetácie. Predmetom ochrany sú dynamicky sa vyvíjajúce bylinné i drevinné spoločenstvá.
Prameniště

Prameniště je prírodná rezervácia ev. č. 1717 neďaleko obce Čachrov v okrese Klatovy. Oblasť spravuje Správa NP a CHKO Šumava.
Dôvodom ochrany je zachovanie systému pramenísk a rašelinísk so všetkými ich súčasťami, vrátane rastlinných a živočíšnych spoločenstiev, zaistenie uchovania a obnovy autoregulačných funkcií ekosystému.
Marco V

Marco V, vlastným menom Marco Verkuylen (nar. 3. apríl 1966; Heeswijk-Dinther, Holandsko) je holandský techno a trance DJ. Marco V bol zaradený na 67. miesto v zozname Top 100 najlepších DJov roka 2010 časopisu "DJ Mag".
Útočník (futbal)

Futbalový útočník je futbalista, ktorý hrá najbližšie k súperovej bránke. Útočník sa snaží prekonávať súperovu obranu, prekabátiť súperovho brankára a streliť gól. Jeden alebo dvaja útočníci sa často nazývajú súslovím útočný hrot alebo hrot útoku, pretože pri grafickom znázornení rozostavenia hráčov na futbalovom ihrisku tvorí pomyselný hrot (špičku) celého rozostavenia.
Futbalový útočník by mal byť tiež dobrý v hlavičkovom súboji, najmä kvôli zakončovaniu herných situácií a tzv. štandardných situácií v okolí bránky ako sú voľné kopy, rohové kopy a pod.
Väčšina dobrých útočníkov sa zúčastňuje v obrannej činnosti mužstva najmä pri štandardných situáciách súperovho družstva vykonávaných v okolí vlastnej bránky.
Prácheň (prírodná rezervácia)

Prácheň je prírodná rezervácia ev. č. 336 neďaleko obce Velké Hydčice v okrese Klatovy. Oblasť spravuje Agentúra ochrany prírody a krajiny ČR.
Predmetom ochrany sú prirodzené prevažne listnaté porasty teplomilného charakteru s typickou kvetenou, charakteristické pre predhorie Šumavy.
Zaujímavosť.
Na území rezervácie sa nachádza neveľká zrúcanina rovnomenného hradu, pôvodne slovanského hradiska a gotického hradu.
Prácheň

Prácheň môže byť:
Železničná trať Červená Skala – Margecany

Železničná trať Červená Skala – Margecany (v cestovnom poriadku pre verejnosť označená ako železničná trať číslo 173) je jednokoľajná neelektrifikovaná železničná trať na Slovensku, ktorá spája Červenú Skalu a Margecany. Je súčasťou prepojenia Zvolen – Banská Bystrica – Margecany – Košice.
Dejiny.
Trať, ktorá je súčasťou tzv. "stredoslovenskej transverzály", mala prepojiť Košicko-bohumínsku železnicu s dôležitým dopravným uzlom Zvolen údolím Hnilca. K budovaniu sa pristúpilo v medzivojnovom období, kedy existujúca (vtedy stále zväčša jednokoľajná) Košicko-bohumínska železnica už kapacitne nepostačovala. 
Predchodca trate.
V úseku Margecany – Gelnica – Mníšek nad Hnilcom bola vybudovaná a 31. decembra 1884 sprevádzkovaná železnica, ktorá končila v Smolníckej Hute. Pôvodne plánovaná úzkorozchodná (rozchod 1 000 mm) trať bola vybudovaná len v úseku Gelnica – Smolnícka Huta (25,510 km), úsek Margecany – Gelnica (7,529 km) mal normálny rozchod. 
Výstavba trate.
Napriek tomu, že výber trasy a rozhodnutie o budovaní spojenia prebehli v rokoch 1919 a 1920, prepojenie Červenej Skaly a Margecian sa začalo budovať až 31. mája 1931. Práce boli poznačené svetovou hospodárskou krízou, čo predlžovalo čas výstavby. Po dokončení prepojenia Handlovej a Hornej Štubne sa technika i pracovníci mohli presunúť na stavbu novej trate. V existujúcom úseku s normálnym rozchodom boli vykonané len potrebné úpravy, pôvodne úzkorozchodný úsek Gelnica – Mníšek nad Hnilcom bol prestavaný a zvyšná časť po Červenú Skalu sa budovala úplne. 
Výstavba trate v úzkom údolí bola náročná a vyžiadala si vybudovanie množstva zárezov, násypov i 6 mostov s rozpätím viac ako 10 m. Práve na neexistujúcom úseku v okolí Telgártu bolo nutné vybudovať najnáročnejšie stavby, vrátane 281 mostných objektov (najväčším je viadukt pri Telgárte s hlavným oblúkom s rozpätím 32 m) a 9 tunelov s celkovou dĺžkou 3 800 m. Technicky zaujímavá je tzv. Telgártska slučka – špirálový tunel o polomere 400 m s dĺžkou 1 239 m, ktorý rieši nárast výšky o 31 m v stúpaní do sedla Besník.
Transparentná splátka

Transparentná splátka je splátka hypotekárneho alebo iného úveru, pri ktorej o zmene výšky splátky nerozhoduje banka, ale zmena je priamo naviazaná na vývoj medzibankovej úrokovej sadzby.
Pri hypotekárnych úveroch alebo iných úveroch ručených nehnuteľnosťou banky ponúkajú klientom úrokové sadzby, ktoré sú fixované na určité obdobie (najčastejšie 1,2,3,5,10 rokov). Tieto sadzby sú počas obdobia fixácie nemenné a po ukončení doby fixácie má právo banka sadzbu zmeniť. Niektoré banky však ponúkajú klientom aj transparetné splátky. Transparentná splátka je splátka, ktorá sa mení priamo v závislosti od medzibankovej úrokovej sadzby (napríklad EURIBOR, ktorý sa mení v pravidelných intervaloch).
Amputácia

Amputácia je odstránenie periférnej časti tela od celku buď úrazom alebo chirurgicky. V niektorých krajinách bola a aj je amputácia prstov rúk či nôh praktizovaná ako trest pri odsúdených zločincoch. V niektorých kultúrach a náboženstvách sa drobnejšie amputácie či zmrzačenia praktizujú z rituálnych dôvodov. Amputácia semenníkov u samcov sa nazýva kastrácia.
Chirurgická amputácia.
V chirurgii sa amputácia vykonáva z dôvodu zmiernenia či odstránenia bolesti alebo za účelom zamedzenia šírenia infekcie (gangréna) či metastáz. U človeka (na rozdiel od niektorých živočíchov ako napr. jašterica) amputované periférne časti tela nedorastajú a vzniknuté následky sa dajú napraviť jedine transplantáciou alebo umelou protézou.
Najstaršie doložené úspešné chirurgické amputácie sú podľa kostrových nálezov staré až 7000 rokov (Francúzsko: 6700-6900 rokov).
Železničná trať Banská Bystrica – Červená Skala

Železničná trať Banská Bystrica – Červená Skala (v cestovnom poriadku pre verejnosť označená ako železničná trať číslo 172) je jednokoľajná neelektrifikovaná železničná trať na Slovensku, ktorá spája Banskú Bystricu a Červenú Skalu. Je súčasťou prepojenia Zvolen – Banská Bystrica – Margecany – Košice.
Dejiny.
Trať je súčasťou tzv. "stredoslovenskej transverzály" a tvorí časť spojenia medzi Košicko-bohumínskou železnicou (v Margecanoch) s dôležitým dopravným uzlom vo Zvolene. Zároveň spája trať Červená Skala – Margecany s traťou Vrútky – Zvolen údolím Hrona.
Železničné spojenie bolo vybudované v troch etapách. Prvý bol sprevádzkovaný úsek z Banskej Bystrice (kde končila trať zo Zvolena) k podbrezovskej železiarni 26. júla 1884. Po Brezno bola trať predĺžená 15. decembra 1895 a úsek po Červenú Skalu až 28. novembra 1903.
Prácheň (hrad)

Prácheň sú zvyšky kedysi rozsiahleho hradu, rozkladajúceho sa na vrchole rovnomenného kopca (504 m n. m.) nad údolím rieky Otavy, asi 2,5 km juhozápadne od Horažďovíc v Plzenskom kraji. 
Dejiny.
Podľa archeologických výskumov tu stávalo slovanské hradisko a najneskôr od 11. storočia kniežací hrad. Tento dal názov celému kraju - Prácheňsko. Hrad bol v druhej polovici 13. storočia opustený. V roku 1315 daroval kráľ Ján Luxemburský kopec Prácheň Bavorovi III. zo Strakoníc, Ktorý na pozostatkoch hradiska vystaval nový gotický hrad. Čoskoro však význam hradu poklesol a niekedy v polovici 16. storočia zanikol. V roku 1588 je v listinách spomínaný už ako pustý. Dodnes sa zachovali iba základy obvodových múrov.
Pri stavbe Národného divadla v Prahe bol kameň zo zrúcaniny hradu použitý ako jeden zo základných kameňov, tak ako mnoho iných z radu historicky významných miest Česka.
Niekoľko desiatok metrov od zrúcaniny stojí kostolík svätého Klimenta z 13. storočia.
Turistika.
Zrúcanina je voľne prístupná po zelenej značke z Horažďovíc (3 km) alebo z Veľkých Hydčíc (3 km). Alebo po ceste z Horažďovíc do Veľkých Hydčíc je možné odbočiť vpravo asi 3 km od Horažďovíc.